എന്തു സംഭവിച്ചാലും കല്യാണ മണ്ഡപത്തില് കയറില്ലെന്ന് വധു, കാരണമറിയാന് കാണാം വീഡിയോ വിവാഹത്തെക്കുറിച്ച് ഓരോരുത്തര്ക്കും ഓരോ തരത്തിലുള്ള സ്വപ്നങ്ങളുണ്ടാവും. അതില് ഒരു വിട്ടുവീഴ്ച ചെയ്യാനും അവര് ഒരുക്കമല്ല. അങ്ങനെ എന്തെങ്കിലും സംഭവിച്ചാല് അവര് രൂക്ഷമായി പ്രതികരിച്ചെന്ന് വരാം. ചിലര് അറ്റകൈ പ്രയോഗം തന്നെ നടത്തിയെന്നും വരാം. അത്തരത്തിലൊരു വീഡിയോ ആണ് ഇപ്പോള് സോഷ്യല് മീഡിയയില് വൈറല്. ഇന്സ്റ്റാഗ്രാമില് ദ വെഡിംഗ് ബ്രിഗേഡ് പോസ്റ്റുചെയ്ത ഒരു വീഡിയോയിലാണ് രംഗമുള്ളത്. സന്ദര്ഭത്തിന് യോജിച്ച പാട്ട് ഇട്ടില്ലെന്ന് പറഞ്ഞ് വിവാഹമണ്ഡപത്തിലേക്ക് കയറാന് വിസമ്മതിക്കുന്ന വധുവിന്റെ രംഗങ്ങളാണ് വീഡിയോയിലുള്ളത്. ഇത് എവിടെനിന്ന് പകര്ത്തിയതാണെന്ന് വ്യക്തമല്ല. ഇവന്റ് മാനേജ്മെന്റ് ഗ്രൂപ്പുകാരാണ് ചടങ്ങുകള് എല്ലാം നടത്തുന്നത്. പിങ്ക് നിറത്തിലുള്ള വിവാഹവസ്ത്രം ധരിച്ച് സുന്ദരിയായ വധുവിനെ മണ്ഡപത്തിലേക്ക് ആനയിക്കുന്ന രംഗത്തോടെയാണ് വീഡിയോ തുടങ്ങുന്നത്. ഈ സമയത്ത് തനിക്കിഷ്ടപ്പെട്ട ഒരു പാട്ട് ഇടണമെന്ന് വധു നേരത്തേ ഇവന്റ് സംഘാടകരെ അറിയിച്ചിരുന്നു. അവര് അത് സമ്മതിക്കുകയും ചെയ്തിരുന്നു. എന്നാല് സമയമായപ്പോള് ആവശ്യപ്പെട്ടിരുന്ന പാട്ടിന് പകരം മറ്റൊന്നാണ് ഇട്ടത്. ഇതോടെയാണ് വധു ഉടക്കിയത്. ഒപ്പമുള്ള കൂട്ടുകാരികള് സമാധാനിപ്പിക്കാന് ശ്രമിച്ചെങ്കിലും യുവതി വഴങ്ങിയില്ല. ഇതിനിടെ കലികയറി ഇവന്റ് സംഘാടകരെ ശാസിക്കുന്നതും ദൃശ്യത്തില് കാണാം. കൂട്ടുകാരികള് ഉള്പ്പടെ കൂടുതല്പേര് സമാധാനിപ്പിച്ചിട്ടും മണ്ഡപത്തിലേക്ക് കയറാന് യുവതി തയ്യാറാകുന്നില്ല. ഒടുവില് എന്തുസംഭവിച്ചുവെന്ന് വീഡിയോയില് വ്യക്തമല്ല. വീഡിയോയ്ക്ക് സമ്മിശ്ര പ്രതികരണമാണ് ലഭിച്ചുകൊണ്ടിരിക്കുന്നത്. പലരും യുവതിയുടെ പെരുമാറ്റത്തെ കളിയാക്കി ചിരിക്കുകയാണ്. തല്ലുകാെളളാത്തതിന്റെ കുഴപ്പമാണെന്നും കാശിന്റെ തിളപ്പാണെന്നുമാണ് ചിലര് പറയുന്നത്. യുവതിയുടെ ആവശ്യം തികച്ചും ന്യായമാണെന്നാണ് മറ്റുചിലര് പറയുന്നത്.